hu de hu hu hu hu hu hu en hu eo hu hu en hbs_lat hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu de de en hu hu hu hu hu hu hu hu hu hu hu hu en
Az MPRSZ kiírta a CSR Best Practice 2012. pályázatát – CCO Magazin
A Magyar PR Szövetség 2007-ben hirdette meg első alkalommal a vállalati felelősségvállalás hazai példaértékű gyakorlatait bemutató CSR Best Practice pályázatot. Az elmúlt néhány évben számtalan kiváló és követendő példát ismerhetett meg a hazai közönség nemcsak a multinacionális cégek, de a hazai nagyvállalatok, illetve a kis- és középvállalkozások szektorából is.
Az MPRSZ 2010-ben megújította a pályázati rendszert és ebben az évben is ezt a kiírást folytatja. Továbbra is díjazzuk azon vállalatokat, amelyek teljességgel megvalósítják a felelős működés elvét és napi működésükben látható az etikus, a társadalmilag érzékeny és a fenntartható fejlődésre törekvő szemlélet. Azonban, nagyobb teret kívánunk adni az olyan, projekt szintű CSR kezdeményezéseknek is, amelyek követendő példának állíthatók, jó kezdeményezések, mégha a vállalat maga nem is rendelkezik még fenntarthatósági stratégiával, vagy ha a vállalat egészére még nem is jellemző a felelős működés elve.
Az új struktúra felállításának célja, hogy a jövőben még inkább előtérbe kerüljenek a felelősséget, mint üzletvezetési módot megvalósító vállalatok, amelyeknek működését napi szinten hatja át a CSR eszméje, de elismerjük azokat a CSR akciókat is, amik példaértékűek és követendőek, vagy csupán ötletadóak lehetnek más üzleti szereplők számára is.
A 2012. évi CSR Best Practice pályázatra az alábbi kategóriákban lehet nevezni:
1. „VALÓBAN FELELŐS VÁLLALAT” CÍM
2. „PÉLDAÉRTÉKŰ CSR GYAKORLAT 2012” CÍM
3. MINTAÉRTÉKŰ CSR PROJEKT 2012. CÍM
A pályázatot mindhárom díjra vonatkozóan az alábbi kategóriákban hirdetjük meg:
. Kis- és középvállalat
. Nemzetközi cég magyar leányvállalata
. Közintézmény (állami vállalat, önkormányzat)
Nevezési határidő: 2013. május 15.
A pályázat benyújtásának határideje: 2013. július 31.
A pályázatra nevezni lehet az MPRSZ oldalán, vagy a pályázat címlap információknak a szövetség titkárságára email-en (mprsz kukac mprsz.hu) történő közlésével.
A beérkezett pályázatokat szakmai zsűri bírálja el 2013. szeptember 30-ig. A szakmai zsűri tagjai:
Czakó Borbála – a Magyar Köztársaság londoni nagykövete, a HBLF elnöke
Demcsák Mária – a Piac&Profit magazin főszerkesztője
Dr. Szeles Péter – az MPRSZ elnöke
Dr. Gyori Zsuzsanna- a KÖVET Egyesület CSR szakértője
Igaz Zoltán – a Magyarországi Üzleti Tanács a Fenntartható Fejlődésért volt
alelnöke, ING Bank kommunikációs igazgatója
Az eredményhirdetésre 2013 őszén kerül sor. A nyertes pályaműveket ezt követően ismét digitális könyv formátumban jelentetjük meg.
A MPRSZ által a CSR szellemiségének a kisvállalkozók körében történő elterjesztése, népszerűsítése érdekében kezdeményezett, a Magyar Kereskedelmi és Iparkamarával közösen szervezett ún. CSR road-show rendezvénysorozat egyes (megyeszékhelyek) állomásain a CSR Best Practice pályázat legfrissebb nyertes pályamunkái (a pályázó cég által) bemutatásra is kerülnek.
A pályázati kiírás részletei az MPRSZ oldalán elolvashatók.
CCO Magazin a Twitteren:
Alapító főszerkesztő: Barát Tamás
Afrika bell pottinger best practice Burson-Marsteller cannes CCO CIPR csr díj EACD edelman ENSZ etika fake news GWA iabc icco ipra kampány kommunikáció konferencia kreatív krízis Kríziskommunikáció lions magazin marketing microsoft MPRSZ MUOSZ Museum of Public Relations MÖT média mérés oktatás pr prca PRO PR díj prweek Public relations sajtóetika seo smart smart konferencia social media
© Copyright 2022 | CCO Magazin